
మన దేశంలో, రాష్ట్రంలో వ్యవసాయ రంగాన్ని పట్టిపీడిస్తున్న సమస్యల పరిష్కారంలో ప్రభుత్వాలు ఇప్పటి వరకు విఫలమైనాయని చెప్పవచ్చు. పరిస్థితుల్ని బట్టి చెప్పే మెచ్చుకోలు కబుర్లు నీటిమీద రాతలుగానే మిగిలిపోతున్నాయి. వ్యవసాయరంగం ప్రైవేటు వడ్డీ వ్యాపారస్తులు, విత్తనాలు, ఎరువులు పురుగుమందుల కంపెనీలు, దళారీల చేతికింద నలిగిపోతోంది. ఇక నీటి లభ్యత విషయంలో ప్రభుత్వాల చిత్తశుద్ధిలేమి తెలుస్తోంది. మన దేశంలో వ్యవసాయదారులకు కావాల్సింది సాంకేతిక పరిజ్ఞానం కాదు, ప్రయివేటు కంపెనీల పెట్టుబడులు కాదు. వాస్తవిక సమస్యల పరిష్కారంలో ప్రభుత్వాలు, క్షేత్రస్థాయిలో అధికార – ఉద్యోగ రంగాల బాధ్యతా ప్రధానమైనది. గిట్టుబాటు ధరల పేరుతో జరుగుతున్న నాటకాలు రైతులకు, సామాన్య ప్రజలకు చివరకు ఖేదాన్నే మిగులుస్తున్నాయి. ప్రభుత్వాల ద్వారానే విత్తనాలు, ఎరువులు, పురుగుమందులు, పెట్టుబడులు సక్రమంగా, పారదర్శకంగా సమకూర్చే విధానం కావాలి. పంటలని అమ్మే విషయంలో రైతులు దారుణంగా మోసపోతున్నారు. సరైన మార్కెటింగ్ సౌకర్యాలను రాజకీయాలకతీతంగా కల్పించగలగాలి. ప్రభుత్వం, ప్రజాప్రతినిధులు మాటలకు కాక చేతల్లో కూడా రైతుల వైపు నిలబడాలి. అప్పుడే దళారీస్వామ్యం తగ్గుతుంది. వ్యవసాయరంగాన్ని పట్టిపీడిస్తున్న క్షేత్రస్థాయి వాస్తవిక సమస్యల్ని పరిష్కరించగలిగితే అప్పుడు సాంకేతికత గురించి తెలియచెప్పవచ్చు.- వి. పేరయ్య శాస్త్రి, విజయవాడ

mana desamlo, rashtramlo vyavasaaya rangaanni pattipeedistunna samasyala parishkaaramlo prabhutvaalu ippati varaku viphalamainaayani cheppavachhu. paristhitulni batti cheppe mechukolu kaburlu neetimeeda raatalugaane migilipotunnaayi. vyavasaayarangam praivetu vaddi vyaapaarastulu, vittanaalu, eruvulu purugumandula companylu, dalaareela chetikinda naligipotondi. ika neeti labhyata vishayamlo prabhutvaala chittasuddhilemi telustondi. mana desamlo vyavasaayadaarulaku kaavaalsindi saanketika parignaanam kaadu, prayivetu companyla pettubadulu kaadu. vaastavika samasyala parishkaaramlo prabhutvaalu, kshetrasthaayilo adhikara – udyoga rangaala baadhyataa pradhaanamainadi. gittubaatu dharala paerutho jarugutunna naatakaalu raitulaku, saamaanya prajalaku chivaraku khedanne migulustunnaayi. prabhutvaala dwarane vittanaalu, eruvulu, purugumandulu, pettubadulu sakramamgaa, paaradarsakamgaa samakurche vidhaanam kavali. pantalani amme vishayamlo raitulu daarunamgaa mosapotunnaru. saraina marcheting soukaryaalanu raajakeeyaalakateetamgaa kalpinchagalagaali. prabhutvam, prajaapratinidhulu maatalaku kaaka chetallo kuudaa raitula vaipu nilabadaali. appude dalaariiswaamyam taggutundi. vyavasaayaramgaanni pattipeedistunna kshetrasthaayi vaastavika samasyalni parishkarinchagaligithe appudu saanketikata gurinchi teliyacheppavachhu.- vi. paerayya saastri, vijayavada